
______________________________________________________________________________

На основу члана 138. став 1. Устава Републике Србије
 и члана 37. Закона о Заштитнику грађана
 поступајући по притужби АА из …, а након спроведеног поступка оцене законитости и правилности рада Министарства за рад, запошљавање, борачка и социјална питања, Заштитник грађана је сачинио следећи
ИЗВЕШТАЈ О СЛУЧАЈУ СА  ПРЕПОРУКAMA
Заштитник грађана је примио притужбу
 АА из … који је указао да Министарство за рад, запошљавање, борачка и социјална питања (у даљем тексту Министарство) није поступило по правоснажној и извршној пресуди Вишег суда у Београду (предмет …/2023) према коме је обавезано да притужиоцу исплати накнаду штете због неисплаћене инвалиднине као и накнаду штете због неисплаћеног ортопедског додатка а све настало у периоду од … 2011. године до … 2017. године. Пресуда је постала правоснажна и извршна ... 12. 2023. године
I  ПОСТУПАЊЕ и УТВРЂЕНЕ ЧИЊЕНИЦЕ И ОКОЛНОСТИ
Заштитник грађана је 26. 5. 2026. године покренуо испитни поступак оцене законитости и правилности рада Министарства и оставио том органу рок од 15 дана од дана пријема акта да достави тражено изјашњење
. 
Министарство је, поступајући по траженом изјашњењу Заштитника грађана, доставило изјашњење
 у коме је наведено да је пресудом Вишег суда у Београду усвојен тужбени захтев тужиоца АА из … и да је обавезана Република Србија, Министарство за рад, запошљавање, борачка и социјална питања да исплати накнаду штете због неисплаћене инвалиднине као и накнаду штете због неисплаћеног ортопедског додатка а све у периоду од јануара 2011. године до августа 2017. године као и трошкове парничног поступка. Даље, Министарство је навело да до поступања по пресуди није дошло а да је притужилац, преко свог пуномоћника, поднео опомену пред покретање извршног поступка ( …. 12. 2025. године)
II РЕЛЕВАНТНИ ПРОПИСИ
Уставом Републике Србије прописано је да владавина права одређена је као неотуђива претпоставка Устава, која почива на неотуђивим људским правима. Чланом 36. Устава зајемчена је једнака заштита права пред судовима и другим државним органима, имаоцима јавних овлашћења и органима аутономне покрајине и јединица локалне самоуправе (став 1.), при чему је прописано да свако има право на жалбу или друго правно средство против одлуке којом се одлучује о његовом праву, обавези или на закону заснованом интересу (став 2.). Чланом 145. став 3. прописано је да су судске одлуке обавезне за све и не могу бити предмет вансудске контроле.
Чланом 3. став 2. Закона о уређењу судова
, прописано је да су судске одлуке обавезне за све и не могу бити предмет вансудске контроле. Ставом 4. истог члана прописано је да је свако дужан да поштује извршну судску одлуку.

Чланом 340. став 1. Кривичног законика
, прописано је да службено или одговорно лице које одбије да изврши правноснажну судску одлуку или је не изврши у законом или одлуком одређеном року, казниће се затвором од три месеца до три године или новчаном казном. Ставом 2. је прописано да уколико лице из става 1. овог члана изврши правноснажну судску одлуку, може се ослободити од казне.

Законом о парничном поступку
 прописано да кад се странци у пресуди налаже извршење неке чинидбе, одредиће се и рок у коме је ову чинидбу дужна да изврши. Рок за извршење чинидбе је 15 дана, ако посебним прописима није другачије предвиђено. Суд може да одреди дужи рок за извршење чинидбе која се не састоји у новчаном давању. У меничним и чековним споровима рок за извршење чинидбе је осам дана. Рок за извршење чинидбе почиње да тече наредног дана од дана достављања преписа пресуде странци којој је наложено извршење.
Законом о потврђивању Конвенције о правима особа са инвалидитетом
 прописано је да ће државе уговорнице, особама са инвалидитетом обезбедити ефикасан приступ правди равноправно са другим лицима, у складу с процедуром и старошћу, како би им се олакшало ефикасно обављање дужности директних и индиректних учесника, као и улоге сведока, у свим судским поступцима, како у истражном тако и у другим прелиминарним фазама поступка
III УТВРЂЕНИ ПРОПУСТИ

Сагледавајући наводе примљене притужбе, прибављено изјашњење Министарства, расположиву документацију као и релевантне правне прописе, Заштитник грађана је утврдио озбиљан пропуст у раду органа управе. Позитивни прописи и начела добре управе захтевају од органа који врше јавна овлашћења да поступају законито и ефикасно и да сваком омогуће једнаку правну заштиту.
У конкретном случају, Заштитник грађана је установио да Министарство није поступило по правноснажној и извршној пресуди више од две године чиме је повредило право притужиоца, особе са инвалидитетом. Истовремено, треба напоменути да су органи власти као и органи који су финансирају из јавних средстава у обавези су да поступају по правноснажним пресудама добровољно и да на тај начин послуже као пример другим субјектима а све у циљу како би се избегло да дође до принудног извршења пресуде. Тежина пропуста се огледа и у томе да је такво поступање, односно непоступање органа представља кривично дело прописано Кривичним закоником Републике Србије.
Владавина права почива на поштовању позитивних прописа, гарантовању зајемчених људских и мањинских права и слобода. Као један од кључних темеља демократије и поштовања људских права, концепт владавине права је уско повезан са функционисањем савремених правних система, а на европском нивоу представља једну од базичних вредности. Тиме се гарантује једнакост грађана пред законом односно да нико није изнад закона и да свако мора поштовати одлуке надлежних судова.
Заштитника грађана посебно забрињава чињеница да је пропуст начињен на штету права особе са инвалидитетом, као једне од најосетљивијих и најрањивијих друштвених група. Република Србија, њени органи и службеници морају предузимати мере на побољшању права особа са инвалидитетом, њиховој једнакости пред законом ради постизања пуне равноправности.
IV УПУЋЕНЕ ПРЕПОРУКЕ
Имајући у виду да је утврдио пропусте у раду органа на штету остваривања права грађана, сагласно члану 37. став 3. Закона о Заштитнику грађана, ради отклањања уочених недостатака, као и у циљу унапређења рада органа управе и спречавања сличних пропуста у будућности, Заштитник грађана упућује следеће препоруке:

I
ПОТРЕБНО ЈЕ да, Министарство за рад, запошљавање, борачка и социјална питања, без одлагања, добровољно, предузме мере ради извршења правоснажне и извршне пресуде Вишег суда у Београду (…/2023).
II
ПОТРЕБНО ЈЕ да, Министарство за рад, запошљавање, борачка и социјална питања у будућем раду поступа, без одлагања,  по правноснажним пресудама.
Министарство за рад, запошљавање, борачка и социјална питања, у складу са одредбама чл. 37. ст. 5. Закона о Заштитнику грађана, обавестиће Заштитника грађана, без одлагања а најкасније у року од 60 дана од дана пријема ових препорука, о поступању по њима, уз достављање релевантне документације и других доказа на основу којих се са сигурношћу може утврдити да је по препорукама Заштитника грађана поступљено.

ЗАШТИТНИК ГРАЂАНА
                                                                                                                        мр  Зоран Пашалић
Доставити:
1. Министарство за рад, запошљавање, борачка и социјална питања, Ул. Немањина бр. 22-26, 11000 Београд

2. AA
3. Копија- Државно правобранилаштво Републике Србије, Ул. Косовска бр. 31, 11000 Београд, ради информисања

4. У списе предмета
� „Сл. гласник РС“, бр. 98/06 и 115/2021


� ,, Сл. гласник РС“ бр. 105/2021


�  Притужба је примљена 19. 5. 2026. године и заведена под дел. бројем 18053


� Акт Заштитника грађана дел. број 19167 од 26. 5. 2026. године


� Изјашњење бр. … од 2. 6. 2026. године


� ("Сл. гласник РС", бр. 116/2008, 104/2009, 101/2010, 31/2011 – др. закон, 78/2011 - др. закон, 101/2011, 101/2013, 106/2015, 40/2015 - др. закон, 13/2016, 108/2016, 113/2017, 65/2018 –одлука УС, 87/2018 i 88/2018 – одлука УС)


� ("Сл. гласник РС", бр. 85/2005, 88/2005 - испр., 107/2005 - испр., 72/2009, 111/2009, 121/2012, 104/2013, 108/2014, 94/2016 i 35/2019)


� ("Сл. гласник РС", бр. 72/2011, 49/2013 - одлука УС, 74/2013 - одлука УС, 55/2014, 87/2018, 18/2020 и 10/2023 - др. закон)


� (,,Сл. гласник РС“ бр. 42/09)

